2030 నాటికి భారత్ జిడిపి మూడింతలు పెరిగి 7.25 లక్షల కోట్ల డాలర్లకు (ప్రస్తుత మారకం రేటు ప్రకారం సుమారు రూ.469 లక్షల కోట్లు) పెరుగుతుందని నీతి ఆయోగ్ వైస్ చైర్మన్ అరవింద్ పనగడియా అన్నారు. ‘మన ఆర్థిక వ్యవస్థ చాలా పెద్దది. వచ్చే 15 సంవత్సరాల్లో మన జిడిపి ఏటా సగటున ఎనిమిది శాతం చొప్పున పెరిగినా 2030 నాటికి మన ఆర్థిక వ్యవస్థ ప్రస్తుతం ఉన్న 2.11 లక్షల కోట్ల డాలర్ల నుంచి 7.25 లక్షల కోట్ల డాలర్ల స్థాయికి పెరుగుతుంది’ అన్నారు. ప్రధాని అధ్యక్షతన జరిగిన నీతి ఆయోగ్ గవర్నింగ్ సమావేశంలో దేశ ఆర్థిక వృద్ధిని త్వరితం చేసేందుకు పనగడియా 300 ప్రత్యేక కార్యాచరణ అంశాలను సూచించించారు. అయితే ఆ అంశాలు ఏవనే విషయం ఇంకా వెల్లడి కాలేదు. దేశ అభివృద్ధి కోసం నీతి ఆయోగ్ ఇప్పటికే 15 సంవత్సరాల దీర్ఘకాలిక ప్రణాళిక, ఏడేళ్ల వ్యూహం, మూడేళ్ల కార్యాచరణ అజెండా పేరుతో ప్రత్యేక కార్యక్రమాలు ప్రకటించింది. పనగడియా ప్రకటించిన 300 ప్రత్యేక కార్యాచరణ అంశాలు దీనికి సంబంధించినవేనని భావిస్తున్నారు.
2030 naatiki bharat jidipi moodintalu perigi 7.25 lakshala kotla daalarlaku (prastuta maarakam retu prakaaram sumaru roo.469 lakshala kotlu) perugutundani neethi aayog vais chairman aravind panagadia annaru. ‘mana aardhika vyavastha chala peddadi. vache 15 samvatsaraallo mana jidipi eta sagatuna enimidi saatam choppuna perigina 2030 naatiki mana aardhika vyavastha prastutam unna 2.11 lakshala kotla dalarla nunchi 7.25 lakshala kotla dalarla sthaayiki perugutundi’ annaru. pradhaani adhyakshatana jarigina neethi aayog governing samavesamlo desha aardhika vruddhini twaritam chesenduku panagadia 300 pratyeka kaaryaacharana amsaalanu suuchimchimchaaru. ayithe aa amsaalu evane vishayam inka velladi kaaledu. desha abhivruddhi kosam neethi aayog ippatike 15 samvatsaraala deerghakaalika pranaalika, edella vyuham, moodella kaaryaacharana ajenda paerutho pratyeka kaaryakramaalu prakatinchindi. panagadia prakatinchina 300 pratyeka kaaryaacharana amsaalu deeniki sambandhinchinavenani bhaavistunnaaru.